Nõukogu direktiiv,

18. detsember 1984,

millega muudetakse direktiivi 75/106/EMÜ teatud vedelike mahu järgi kinnispakkidesse villimist käsitlevate liikmesriikide õigusaktide ühtlustamise kohta

(85/10/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

veinisektori toodete nimimahtude valiku täielik ühtlustamine tundub kõigi kõnealuste toodete osas vajalikuna pärast nõukogu direktiivi 75/106/EMÜ [4] (muudetud direktiiviga 79/1005/EMÜ [5]) vastuvõtmist;

direktiivis 75/106/EMÜ sätestatud teatavate mahtude kasutamise tähtaeg ei jäta mõnele liikmesriigile piisavalt aega veel nende turgudel ringlevate tagastatavate pudelite kõrvaldamiseks; mittestandardsete pudelite enneaegsel väljavahetamisel oleksid tõsised majanduslikud tagajärjed; seetõttu tuleks neil riikidel lubada kõnealuste mahtude kasutamist nende turgudel piiratud aja jooksul;

pärast direktiivi 75/106/EMÜ vastuvõtmist on tarbimisharjumuste suundumus näidanud, et veinide mahtude valikule tuleb lisada suuri mahte;

direktiivi 75/106/EMÜ tuleks vastavalt muuta,

ON VASTU VÕTNUD KÄESOLEVA DIREKTIIVI:

Artikkel 1

"Artikkel 5

1. Liikmesriigid ei tohi käesoleva direktiivi nõuetele vastavate kinnispakkide turuleviimisest keelduda, seda keelata või piirata põhjustel, mis on seotud nende mahtude määramisega, nende kontrollimise meetoditega või nimimahtudega, kui need on esitatud III lisa I veerus.

2. Liikmesriigid, kes 31. detsembril 1973 lubasid III lisa II veerus loetletud nimimahtusid, jätkavad nende lubamist kuni 31. detsembrini 1988 või mahu 0,73 liitrit puhul kuni 31. detsembrini 1985.

3. a) III lisa punkti 1 alapunktides a ja b loetletud tooteid sisaldavaid kinnispakke võib pärast 31. detsembrit 1983 turustada ainult juhul, kui nende nimimaht on III lisa I ja II veerus sätestatud. Maht 0,73 liitrit kustutatakse II veerust alates 1. jaanuarist 1986.

b) III lisa punkti 1 alapunktides a ja b loetletud tooteid sisaldavaid kinnispakke võib pärast 31. detsembrit 1988 turustada ainult juhul, kui nende nimimaht on III lisa I veerus sätestatud.

c) Piiramata punkti a võib III lisa punkti 1 alapunktis a loetletud tooteid, kui need on tagastuspakendites, turustada järgmistes mahtudes:

- 0,24 liitrit – 0,73 liitrit – 0,99 liitrit Prantsusmaal kuni 31. detsembrini 1988,

- 0,46 liitrit – 0,64 liitrit – 0,68 liitrit Kreekas kuni 31. detsembrini 1988,

- 0,19 liitrit – 0,36 liitrit – 0,475 liitrit – 0,72 liitrit – 0,95 liitrit – 1,75 liitrit – 1,88 liitrit Itaalias kuni 31. detsembrini 1985.

4. Käesolev direktiiv ei ole takistuseks siseriiklikele õigusaktidele, mis keskkonnakaitselistel põhjustel reguleerivad pakendi kasutamist, pidades silmas selle ringlussevõttu."

Artikkel 2

1. Direktiivi 75/106/EMÜ III lisa I veeru punkti 1 alapunkti a lisatakse järgmised arvud: "6, 9 ja 10".

2. "0,187 (tarbimiseks ainult õhusõidukite ja laevade pardal)"

.

Artikkel 3

Liikmesriigid võtavad käesoleva direktiivi järgimiseks vajalikud õigus- ja haldusnormid vastu 12 kuu jooksul alates direktiivi teatavakstegemisest. [6] Liikmesriigid teatavad nendest viivitamata komisjonile.

Artikkel 4

Käesolev direktiiv on adresseeritud liikmesriikidele.

Brüssel, 18. detsember 1984

Nõukogu nimel

eesistuja

J. Bruton

[1] EÜT C 291, 27.10.1983, lk 11.

[2] EÜT C 104, 16.4.1984, lk 141.

[3] EÜT C 57, 29.2.1984, lk 13.

[4] EÜT L 42, 15.2.1975, lk 1.

[5] EÜT L 308, 4.12.1979, lk 25.

[6] Käesolev direktiiv tehti liikmesriikidele teatavaks 20. detsembril 1984.

--------------------------------------------------